Þrír nemendur úr VA munu eyða næstu fjórum mánuðum í skiptinámi við Mercantec skólann í Viborg . Dvölin er hluti af Erasmus + verkefninu Nám og þjálfun - Efling starfsnáms við VA með evrópsku samstarfi II . Nemendurnir eru systurnar Halldóra Marín og Rebekka Rut Svansdætur og Þórir Snær Sigurðsson . Halldóra og Rebekka útskrifuðust af nýsköpunar - og tækibraut síðastliðið vor og Þórir stundar nám á þeirri braut . Í skiptináminu munu þau leggja stund á nám af svipuðum toga þar sem forritun , hönnun og rafmagnsfræði eru í aðalhlutverki . Þau munu dvelja á heimavist skólans meðan á náminu stendur . Segja má að ferðin hafi hafist á Egilsstaðaflugvelli á laugardagskvöld . Krakkarnir voru með seinni skipunum á völlinn og má segja að Birgir kennari , sem fór með þeim út hafi verið orðinn ansi stressaður þegar aðeins fimmtán mínútur voru í að flugvélin ætti að hefja sig á loft . En þau komu og voru staðráðin í að læra af þessu og vera tímanlega morguninn eftir þegar halda átti áfram áleiðis til Kaupmannahafnar . Það stóðst enda voru krakkarnir mættir á Keflavíkurflugvöll töluvert á undan Birgi sem þó var mættur á réttum tíma . Eftir að hafa þrætt fríhöfnina tók tæplega þriggja tíma flugferð við og þaðan lestarferð á aðallestarstöð Danmerkur , Hovedbanegården . Þá tók við stutt stopp meðan beðið var eftir lest þvert yfir Danmörku til Viborgar . Töskurnar voru settar í geymslu á lestarstöðinni og leitað var að mat . Eftir stutta leit í sólinni í Kaupmannahöfn fannst fínasta kaffihús þar sem veitingarnar voru reyndar ekkert frábærar . Rétt fyrir klukkan fjögur að staðartíma hófst lestarferðin sem átti að taka fjórar klukkustundir . Eftir að hafa þrætt hvern bæinn á fætur öðrum , séð ótal mörg tré og kornakra var loks komið til Viborgar rétt fyrir klukkan átta . Þá var rúmlega hálfur sólarhringur frá því að ferðalagið hófst um morguninn . Á lestarstöðinni í Viborg tók Karsten , tengiliður okkar í Viborg , á móti hópnum . Hann sýndi okkur það helsta í bænum á leið okkar á heimavistina . Þegar þangað var komið var tékkað inn á herbergin og síðan rölt í næstu búð til að finna eitthvað að snæða . Það hafðist og þreyttir ferðalangar lögðust snemma til hvílu enda átti fyrsti skóladagurinn að byrja klukkan átta næsta morgun . Í dag hófst skólinn þar sem nemendurnir fóru í tíma í forritun . Þau áttu að fylgja hinum nemendunum og í ljós kom að undirbúningur þeirra í VA hafði verið nokkuð góður þar sem þau virtust vera á svipuðum stað . Kennslan fór fram á dönsku og líklega var erfiðara að fylgja henni eftir en forrituninni . Það mun þó koma fljótt og þegar þau snúa aftur í desember munu þau án efa verða altalandi á dönsku . Fréttir munu verða fluttar af hópnum í gegnum dvalartíma þeirra og auk þess munu þau verða með Snapchat þar sem hægt verður að fylgjast með þeim .